**DĖL PAVEDIMO ŠILALĖS RAJONO SAVIVALDYBĖS ADMINISTRACIJOS DIREKTORIUI**

2017 m. balandžio 12 d. Nr. T1-110

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, atsižvelgdama į Lietuvos Respublikos krašto apsaugos ministerijos 2017 m. kovo 23 d. raštą Nr. 12-01-486 „Dėl statinių Šilalės rajono savivaldybėje, Pajūryje, perdavimo Lietuvos kariuomenei“, Šilalės rajono savivaldybės taryba n u s p r e n d ž i a:

1. Pavesti Šilalės rajono savivaldybės administracijos direktoriui teisės aktų nustatyta tvarka:

1.1. organizuoti savivaldybės būsto nuomininkų iškeldinimą iš pastato – bendrabučio 8N5b, unikalus Nr. 8796-7007-8024, esančio Šilalės r. sav., Pajūryje, Dariaus ir Girėno g. 19A, suteikiant jiems kitas gyvenamąsias patalpas Šilalės rajono savivaldybės teritorijoje;

1.2. nutraukti 2015 m. sausio 29 d. Savivaldybės turto panaudos sutartį Nr. 12-67/2015-01-30 Nr. B6-3(T), sudarytą su uždarąja akcine bendrove „Šilalės šilumos tinklai“;

1.3. nutraukti 2015 m. kovo 16 d. Savivaldybės turto panaudos sutartį Nr. 12-144/2015-03-24 Nr. B6-16(T), sudarytą su Pajūrio miestelio bendruomene;

1.4. nutraukti 2015 m. balandžio 2 d. Valstybės turto panaudos sutartį, sudarytą su Šilalės rajono savivaldybės priešgaisrine tarnyba.

2. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt.

# Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

# Meras Jonas Gudauskas